section_heading: Opis dobra
paragraph_text: Građena je od 1590. do 1910. godine. Predstavlja prostornu cjelinu unutar predjela Brca. Krajnja točka parka i kupališta na zapadu je kaštel Rušinac (kraj 15. st.). Na istoku cjelina završava koritom bujice Majurine. Jedan od ogranaka potoka Rušinca presijeca park i kupalište u zapadnom dijelu. Na sjeveru je kaštel Tartaglia (početak 17. st.), poslije poznat kao pansion Šoulavy po češkome liječniku koji ga je kupio i prenamijenio u pansion, prvi u Kaštelima. Dr Henrik Šoulavy je pred njim uredio prvu turističku plažu (1910. – 1912.), betonirao plato i pristanište, izgradio kabine i uveo razne rekreacijske sadržaje za turiste. Drvored topola je posađen uz put koncem 19. stoljeća te je uređeno poznato šetalište Rampada (danas dio ulice Miljenka i Dobrile). Među betonskim gatovima koje je sagradio Šoulavy formirale su se dvije šljunčane plaže.Detaljni plan uređenja Brca u Kaštel Lukšiću Grad Kaštela. lipnja 2012. list 3.-4. Pristupljeno 28. kolovoza 2020.